stanford-oval/wikipedia huggingface dataset:
TUI Finland
Historiaa

Vingresor rekisteröitiin Suomessa vuonna 1964. Nimi muutettiin myöhemmin Finnmatkoiksi. Ensimmäiset matkat toteutettiin jatkolennoin Ruotsin kautta Vingresorin matkakohteisiin. Vingresorin ensimmäiset suorat lennot järjestettiin Helsingistä Mallorcalle, Rodokselle ja Riminiin vuonna 1966.
Vuonna 1968 Vingresor vaihtoi yhtiön nimen suomalaisemmaksi: Oy Vingmatkat – Vingresor Ab. Kolme vuotta myöhemmin Vingmatkat – Vingresor perusti viime hetken lomamyyntiin erikoistuneen Paavonmatkat, jonka nimi myöhemmin vaihtui Matkapörssiksi. Finnair osti Vingmatkat – Vingresorin vuonna 1973. Seuraavana vuonna nimi vaihdettiin Oy Finnmatkat – Finntours Ab:ksi.
Vuonna 2000 Fritidsresor Group osti Finnmatkat. Samana vuonna saksalainen Preussag AG osti Fritidsresor Groupin englantilaisen omistajan Thomson Travel Groupin. Uusi kolmen brändin (Fritidsresor, Hassen Matkat ja Finnmatkat) juridinen ryhmänimi Suomessa oli Oy TIH Finland Ab (Thomson International Holidays).
Vuonna 2002 Fritidsresor ja Hassen Matkat yhdistettiin Finnmatkoihin. Oy TIH Finland Ab nimi vaihdettiin samalla Oy Finnmatkat Ab:ksi, jolloin myös uusi hymy-logo ja kansainvälinen visuaalinen ilme julkaistiin. Samana vuonna avattiin Finnmatkojen online-myymälä.
Vuonna 2005 yhtiö lanseerasi omilla väreillä ja hymy-logolla maalatut TUIfly Nordicin Finnmatkat Lomalennot Suomessa. Vuonna 2006 joka toinen Finnmatkojen asiakas varasi matkansa internetissä. Samalla lentopetrolin kasvanut hinta toi kustannuspaineita, ja säästötoimenpiteenä jälleenmyyjistä päätettiin luopua, ja panostuksia lisättiin netti- ja puhelinpalveluun. Lentojen määrä maakuntalentokentiltä moninkertaistettiin, ja Thaimaahan alettiin lentää suosion kasvun myötä suurella Boeing Jumbo Jet B747 -koneella. Vuonna 2007 lomakohteissa otettiin käyttöön ympärivuorokautinen Guide Online -palvelukeskus, josta oppaan tavoittaa tekstiviestitse tai soittamalla.
Vuonna 2009 TUIfly Nordic sai ISO 14001 -ympäristösertifikaatin ensimmäisenä lomalentoyhtiönä maailmassa. Saman vuoden aikana Finnmatkat ryhtyi palvelemaan asiakkaitaan myös Facebookissa. Vuonna 2011 Finnmatkojen sisaryritys, kansainvälisten risteilymatkojen järjestäjä WonderCruises aloitti toimintansa Suomessa.
Vuonna 2014 Finnmatkat lanseerasi Minun lomani -sovelluksen, jonka avulla asiakkaat voivat ottaa suoraan yhteyttä oppaisiin lomakohteissa. Samana vuonna koko TUI Nordic sai ISO 14001 -sertifikaatin, ja brittiläinen omistajakonserni TUI Travel Plc ja saksalainen TUI AG yhdistyivät ja listautuivat Lontoon pörssiin nimellä TUI Group.
Toukokuussa 2015 TUI Group päätti, että yrityksen maakohtaiset brändit, mukaan lukien Finnmatkat, vaihtavat nimensä TUIksi. Marraskuun alusta 2016 Finnmatkoista tuli TUI.
Organisaatio

TUI Nordic
TUI Finland on osa TUI Nordicia. Vuonna 1961 perustettu TUI Nordic tarjoaa valmismatkoja, lentoja ja risteilyjä. TUI Nordiciin kuuluvat TUI Sverige, TUI Norge, TUI Danmark ja TUI Finland sekä Nazar, WonderCruises ja lentoyhtiö TUIfly.
TUI Group
TUI Nordic kuuluu saksalaiseen matkanjärjestäjäkonserni TUI Groupiin. TUI Group toimii noin 180 kohteessa. TUI-nimi kuvastaa yrityksen arvoja Trusted, Unique and Inspiring.
TUI Groupista yli 30% omistaa venäläisen oligarkin Aleksei Mordashovin vaimo Marina Mordashova. Omistusjärjestelyjä tehtiin maaliskuussa 2022 heti Venäjän hyökättyä Ukrainaan. Oligarkkikytkösten vuoksi TUI Group aikoi jopa poistua Lontoon pörssistä.]
Palvelut

Kohteet
TUI Finland järjestää sekä valmismatkoja että räätälöityjä matkoja lukuisiin ranta- ja kaupunkikohteisiin. Suosituimpia lomakohteita ovat muun muassa Kanariansaaret, Kreikka, Meksiko, Montenegro ja Thaimaa.
Hotellit
TUIn hotellivalikoimasta löytyy useita hotellityyppejä eri kohderyhmille. Hotellityyppejä ovat aikuisille kohdennettu TUI Sensimar, sekä aikuisia että lapsia varten suunniteltu Blue Star, TUI Magic Life aktiivilomia varten, täyden palvelun SuneoClub sekä terveelliseen elämään ja hyvinvointiin keskittyvä Robinson. TUI Finlandin valikoimaan kuuluu myös TUI Family Life -perhehotelleja, joissa toimii lapsille suunnattu Bamse Club, RIU-ketjun hotellit sekä TUI Sensatorin viiden tähden hotellit.
Risteilyt
TUIn valikoimaan kuuluvat myös risteilyt sekä risteilypaketetit Karibialla ja Välimerellä. WonderCruises on osa TUI Groupia.
Kestävä matkailu

TUI on laatinut kestävän kehityksen 2020 -strategian Better Holidays, Better World torjuakseen ilmastonmuutosta, suojellakseen ainutlaatuisia lomakohteitaan ja niiden paikallisia yhteisöjä sekä edistääkseen kestävien toimintamallien käyttöönottoa koko matkailualalla.
TUIn tavoitteena on muun muassa vähentää hiilidioksidipäästöjä 10 prosenttia vuoteen 2020 mennessä. TUI on myös sitoutunut investoimaan vuosittain 10 miljoonaa euroa matkailun myönteisten vaikutusten kehittämiseen vuoteen 2020 asti.
Matkailualan hyviä vaikutuksia edistämään on perustettu myös hyväntekeväisyyssäätiö TUI Care Foundation, joka luo kestäviä kumppanuussuhteita paikallisten ja kansainvälisten järjestöjen kanssa pyrkien pitkäaikaiseen ja merkittävään vaikutukseen.
Aiheesta muualla

TUI Finlandin verkkosivut
TUIn risteilyalus
Jennifer’s Body

| Jennifer’s Body |
| --- | --- |

Ohjaaja:  Karyn Kusama
Käsikirjoittaja:  Diablo Cody
Tuottaja:   Daniel Dubiecki  Mason Novick  Jason Reitman 
Säveltäjä:   Stephen Barton  Theodore Shapiro 
Kuvaaja:  M. David Mullen
Leikkaaja:  Plummy Tucker
Lavastaja:  Paolo G. Venturi
Pääosat:   Megan Fox  Amanda Seyfried  Johnny Simmons 
Valmistustiedot
Valmistusmaa:  Yhdysvallat
Tuotantoyhtiö:  Hard C
Levittäjä:  InterCom 20th Century Studios Netflix Disney+
Ensi-ilta:  18. syyskuuta 2009
Kesto:  103 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Jennifer’s Body (televisioesityksessä käytetty nimeä Cheerleader helvetistä) on Karyn Kusaman ohjaama yhdysvaltalainen kauhuelokuva vuodelta 2009. Elokuvan on käsikirjoittanut Diablo Cody ja sen pääosia näyttelevät Megan Fox, Amanda Seyfried ja Johnny Simmons.
Rooleissa

| 0 | 1 | 2 |
| --- | --- | --- |
|  Megan Fox  | … |  Jennifer Check   |
|  Amanda Seyfried  | … |  Needy Lesnicky   |
|  Johnny Simmons  | … |  Chip Dove   |
|  Adam Brody  | … |  Nikolai Wolf    |
|  Sal Cortez  | … |  Chas   |
|  Ryan Levine  | … |  Mick   |
|  Juan Riedinger  | … |  Dirk   |
|  Colin Askey  | … |  Pianisti   |
|  Chris Pratt  | … |  Roman Duda   |
|  Juno Ruddell  | … |  Konstaapeli Warzak   |
|  Kyle Gallner  | … |  Colin Gray   |
|  Josh Emerson  | … |  Jonas Kozelle   |
|  Jesse Catlien  | … |  Justin Jeremy   |
|  J. K. Simmons  | … |  Herra Wroblewski   |
|  Amy Sedaris  | … |  Needyn äiti   |
|  Cynthia Stevenson  | … |  Chipin äiti   |
|  Nicole Leduc  | … |  Camille   |
|  Aman Johal  | … |  Intialainen vaihto-oppilas Ahmet   |
|  Dan Joffre  | … |  Raymundo   |
|  Candus Churchill  | … |  Ravitsemusterapeutti   |
|  Carrie Genzel  | … |  Jenniferin äiti   |
|  Emma Gallello  | … |  Nuori Jennifer   |
|  Megan Charpentier  | … |  Nuori Needy   |
Puuvillakärsäkäs

| Puuvillakärsäkäs |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Kärsäkäsmäiset Curculionoidea
Heimo::  Kärsäkkäät Curculionidae
Suku::  Kukkakärsäkkäät Anthonomus
Laji::  grandis
Kaksiosainen nimi
 Anthonomus grandis  Boheman, 1843 
Katso myös
   Puuvillakärsäkäs Wikispeciesissä   Puuvillakärsäkäs Commonsissa 
Infobox OKNimi-testi OK: 
Puuvillakärsäkäs (Anthonomus grandis) on Keski-Amerikasta lähtöisin oleva puuvillan tuholainen.
Puuvillakärsäkäs levisi Meksikosta Yhdysvaltoihin, jossa se havaittiin ensi kertaa Brownsvillessa 1892. Vuoteen 1915 se oli saavuttanut Alabaman ja levisi 1920-luvulle mennessä koko Yhdysvaltain puuvillanviljelyalueelle. Hyönteinen aiheutti tuhoja viljelmillä, mikä pahensi 1930-luvun suuren laman vaikutusta. Se johti myös puuvillan viljelyn vähentämiseen ja maanviljelyn ja talouden monipuolistamiseen, mm. maapähkinänviljelyn aloittamiseen.
Etelä-Amerikassa se ilmestyi Venezuelaan 1949 ja Kolumbiaan 1950. Amazonin sademetsän uskottiin estävän sen leviämisen, mutta hyönteinen ilmaantui Brasiliaan 1983 ja 1990-luvulla Paraguayin ja Argentiinaan.
Toisen maailmansodan jälkeen DDT:n keksiminen mahdollisti taas puuvillan viljelyn laajentamisen Yhdysvalloissa myrkyn käytön avulla.
1970-luvulla Yhdysvalloissa aloitettiin laaja ohjelma hyönteisen tuhoamiseksi. Laajat ruiskutukset, viljelyn ohjaus ja jo korjatun puuvillan jäänteiden kyntö maan sisään mahdollistivat torjunta-aineiden vähentämisen.
Biologiseen torjuntaa on käytetty tulimuurahaista, loispistiäisiä ja Beauveria bassiana -hometta ja Chilo-virusta.
Aiheesta muualla

Pieni tietosanakirja: Puuvillakärsäkäs (Anthonomus grandis)
ITIS: Anthonomus grandis (englanniksi)
Bug Guide: Anthonomus grandis - Boll Weevil (englanniksi)
Centre for Agriculture and Biosciences International (CABI): Anthonomus grandis (Mexican cotton boll weevil) (englanniksi)
University of Michigan, Animal Diversity Web (ADW): Anthonomus grandis (englanniksi)
Pherobase: Semiochemicals of Anthonomus grandis, the Cotton boll weevil (englanniksi)
| --- | --- |
Taksonitunnisteet:  Wikidata: Q217336  Wikispecies: Anthonomus grandis  BioLib: 297360  BOLD: 169925  BugGuide: 230612  GBIF: 5013559  GISD: 549  iNaturalist: 199328  IRMNG: 11145102  ISC: 5735  ITIS: 617370  NCBI: 7044
Ajatushautomo Kompassi

| Ajatushautomo Kompassi |
| --- | --- |

Perustettu:  2016
Toimitusjohtaja:  Tommi Terä
Puheenjohtaja:  Annika Lyytikäinen
Avainhenkilöt:   Tiina Ahva  Katriina Hiippavuori  Juhani Laurinkari  Jouko Jääskeläinen  Risto Oinonen  Ami Rinta-Valkama 
Kotipaikka:  Helsinki
Toimiala:  Tutkimustoiminta
Emoyhtiö:  Ajatushautomo Kompassi ry
Kotisivu:  kompassi.org
Infobox OKVirheellinen NIMI-arvo: 
Ajatushautomo Kompassi on vuonna 2016 perustettu Suomen Kristillisdemokraattista puoluetta lähellä toimiva ajatushautomo. Ajatushautomon tarkoituksena on suomalaista yhteiskuntaa kehittävän yhteiskunnallisen tutkimuksen, keskustelun ja päätöksenteon edistäminen kristillisdemokraattiselta arvopohjalta. Yhdistys pyrkii toiminnassaan edistämään ihmisarvoa ja ihmisen kokonaisvaltaista hyvinvointia.
Kompassi on Martens-keskuksen yhteistyöjäsen sekä Sallux-ajatuspajan jäsen. Ajatushautomon toiminnanjohtajana toimii Tommi Terä ja yhdistyksen hallituksen puheenjohtajana Annika Lyytikäinen.
Julkaisut

Asmo Maanselkä: Kannustava perusturva. Isosta-Britanniasta mallia Suomen sosiaaliturvauudistukseen.  Ajatushautomo Kompassi, 2017.
Esa Erävalo: Robotiikka, geenitekniikka, etiikka.  Ajatushautomo Kompassi, 2017.
Esa Erävalo: Puheenvuoroja yhteisötaloudesta.  Ajatushautomo Kompassi, 2018.
Esa Erävalo: EMU: Mistä, minne, miksi?  Ajatushautomo Kompassi, 2018.
Juhani Laurinkari: Revisiting Values and Rights in a Digitalising World.  Ajatushautomo Kompassi, 2018.
Esa Erävalo: Yhteinen hyvä – Johdatus kristillisdemokratiaan.  Ajatushautomo Kompassi, 2018.
Tapio Luoma-aho: Powering the Debate on EU Energy Policy: Towards Carbon Neutrality or Increasing Fragility?  Ajatushautomo Kompassi, 2019.
Esa Erävalo: Kirkkojen yhteiskunnallinen opetus.  Ajatushautomo Kompassi, 2019.
Harry Leinonen: Rahajärjestelmä murrosvaiheessa – ratkaisuna hyödykevaluutat?  Ajatushautomo Kompassi, 2021.
Juhani Laurinkari: Kansalaislähtöinen sosiaalipolitiikka kilpailuvaltiossa.  Ajatushautomo Kompassi, 2021.
Jouko Jääskeläinen: Isänmaallisuus yhdentymisen ja kansallismielisyyden puristuksessa.  Ajatushautomo Kompassi, 2021.
Jouko Jääskeläinen: Rauha ja Lähi-itä: näkökulmia perustuslakeihin ja arvoihin. Ajatushautomo Kompassi, 2023.
Talous

Ajatushautomo Kompassi on saanut vuosina 2018–2023 Opetus- ja kulttuuriministeriön yleisavustusta eduskuntapuolueiden taustalla toimiville ajatushautomoille yhteensä noin 88 000 euroa. Vuosittainen tuki on ollut vuodesta 2020 lähtien 15 000 euroa.
Aiheesta muualla

Ajatushautomo Kompassi kotisivut
Air Madagascar

| Air Madagascar |
| --- | --- |
 IATA: MD  –  ICAO: MDG 
Perustettu:  1962
Laivaston koko:  10 (2016)
Solmukohdat:  Ivaton kansainvälinen lentoasema
Kotipaikka:  Antananarivo,  Madagaskar
Allianssi:  Vanilla Alliance
Air Madagascarin Airbus A340-300
Air Madagascar (IATA: MD, ICAO: MDG) on madagaskarilainen lentoyhtiö, jonka kotikenttänä toimii Ivaton kansainvälinen lentoasema Antananarivossa.
Air Madagascar perustettiin vuonna 1962. Madagaskarin hallitus omistaa siitä 89,56 %.
Vuonna 2021 Air Madagascar ja sen tytäryhtiö Tsaradia aloittivat fuusioitumisen Madagascar Airlinesiksi.
Kohteet

Madagaskarilla: Ambanja, Ambatomainty, Ambatondrazaka, Analalava, Ankavandra, Antalaha, Antananarivo, Antsalova, Antsiranana, Antsohihy, Belo, Besalampy, Farafangana, Fianarantsoa, Fort Dauphin at Tolagnaro, Maintirano, Majunga, Mampikony, Manakara, Mananara, Mananjary, Mandritsara, Manja, Maroantsetra, Morafenobe, Morombe, Morondava, Nossi-Be, Port Berge, Sambava, Soalala, Ste Marie, Tamatave, Tambohorano, Tsaratanana, Tsiroanomandidy, Tulear, Vohemar
Ulkomailla: Bangkok, Dzaoudzi, Johannesburg, Mauritius, Milano, Moroni, Pariisi, St Denis, St Pierre de la Réunion
Laivasto

Lokakuussa 2016:
2 kpl Airbus A340-300
1 kpl ATR 42-320
1 kpl ATR 42-500
2 kpl ATR 72-500
2 kpl ATR 72-600
1 kpl Boeing 737-300
1 kpl Boeing 737-800
Aiheesta muualla

Viralliset sivut (englanniksi)
Vanilla Alliancen jäsenet
Air Austral
Air Madagascar
Air Mauritius
Air Seychelles
Int’Air Îles
Air Madagascarin ATR 72
Air Madagascarin Boeing 737-300
Jukka Linkola

Jukka Linkola, 2015
Jukka Tapio Linkola (s. 21. heinäkuuta 1955 Espoo) on suomalainen jazzpianisti, orkesterinjohtaja ja säveltäjä. Linkola kuuluu itäsuomalaiseen Collanin sukuun.
Ura

Jukka Linkola opiskeli Sibelius-Akatemiassa 1972–1980 ja teki lisäksi opintomatkan Yhdysvaltoihin, jossa myös toimi vierailevana sävellysprofessorina Berklee College of Musicissa 1991-1993. Hän toimi Helsingin kaupunginteatterin kapellimestarina 1979–1992. Vuonna 2011 Linkolalle myönnettiin 10 vuoden taiteilijaprofessoriapuraha, joka jaetaan erittäin ansioituneelle taiteenharjoittajalle. Apurahan saaja voi käyttää taiteilijaprofessorin nimikettä.
Linkola on tunnettu muun muassa musikaaleistaan. Hänen ensimmäinen musikaalisävellyksensä oli Helsingin Kaupunginteatterille vuonna 1985 tehty Peter Pan. Sen jälkeen ovat ensi-iltansa saaneet muun muassa Max ja Moritz (1987), Antti Puuhaara (1994), Kallion kimallus (1990) ja Astoria (2003). Linkola on säveltänyt musiikin myös muun muassa Matti Kassilan elokuviin Ihmiselon ihanuus ja kurjuus (1988) ja Kaikki pelissä (1994), Päivi Hartzellin elokuvaan Lumikuningatar (1986) sekä ruotsalaisen Mats Arehnin elokuvaan Valkoisia valheita (1995). Vuonna 1987 Linkolalle myönnettiin Jussi-palkinto elokuvaan Lumikuningatar tekemästään musiikista. Vuonna 1989 hän sai Jussin Ihmiselon ihanuus ja kurjuus -elokuvan musiikista.
Suomen Jazzliitto myönsi Linkolalle vuoden 1979 Yrjö-palkinnon.
Diskografia

Banana (1976)
Jukka Linkola Octet: Protofunk (1979)
Jukka Linkola Octet: Lady in Green (1982)
Opus 5 & Jukka Linkola Octet: Scat Suite (1983)
Jukka Linkola & Espoo Big Band: Grand Mystery (1985)
Jukka Linkola Octet: Collection (1990)
Sketches of Karelia (1993)
Jukka Linkola & Bohuslän Big Band: Pegasos (1993)
The Tentet (1994)
Meet the Composer (1997)
EQ: Libau (1997)
Jukka Linkola & Jukka Itkonen: Astoria (2007)
Sävellyksiä

Crossings (1983)
puhallinkvintetto (1985)
Structures (1987)
trumpettikonsertto (1988)
Ronja Ryövärintytär (baletti, 1989)
Elina (ooppera, 1991)
Angelica (televisio-ooppera, 1992)
jousikvartetto (1996)
Autum Concerto (1997)
Euphonium Concerto (1997)
huilukonsertto (1997)
Täyttyneiden toiveiden maa (ooppera, 1998)
Trombone Concerto (1998)
saksofonikonsertto (1998)
urkukonsertto (1999)
käyrätorvikonsertto (2000)
Aikapeili (laulusarja, 2000)
Promootiokantaatti (2000)
III Trumpet Concerto (2002)
Joppe Jokamies (ooppera, 2004)
sinfonia (2004)
Bass Concerto (2005)
Hui kauhistus (ooppera, 2006)
Robin Hood (ooppera, 2010)
pianokonsertto nro 2 Serenades and the Cabaret Dances (2013)
Tv-ohjelmia

Jukka Linkola Tentet. Tuotanto Sunny Notes Oy, käsikirjoitus ja ohjaus Erkki Pohjanheimo . Ensiesitys TV1 3.1.1998. Ohjelma osallistui kansainväliseen Montreux'n Kultaisen Ruusun kilpailuun 1999.
Aiheesta muualla

Jukka Linkola Elonetissä.
Jukka Linkola Internet Movie Databasessa. (englanniksi)
Linkola Fimicin tietokannassa (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Suomi (KANTO)  Yhdysvallat  Alankomaat 
Tieteilijät:  CiNii 
Taiteenala:  MusicBrainz 
Henkilöt:  Elonet  Uppslagsverket Finland 
Muut:  Europeana  IdRef
Wild Child

| Wild Child |
| --- | --- |
 Elokuvan mainosjuliste
Ohjaaja:  Nick Moore
Käsikirjoittaja:  Lucy Dahl
Tuottaja:  Tim Bevan Eric Fellner Diana Phillips
Säveltäjä:  Michael Price
Kuvaaja:  Chris Seager
Leikkaaja:  Simon Cozens
Pääosat:  Emma Roberts Alex Pettyfer Natasha Richardson Sophie Wu Aidan Quinn Shirley Henderson Kimberley Nixon Linzey Cocker Juno Temple Lexi Ainsworth Shelby Young
Valmistustiedot
Valmistusmaa:  Britannia Ranska Yhdysvallat
Tuotantoyhtiö:  Relativity Media Studio Canal Universal Pictures Working Title Films
Levittäjä:  Universal Studios Netflix
Ensi-ilta:  15. elokuuta 2008 13. helmikuuta 2009 (Suomi)
Kesto:  98 minuuttia
Alkuperäiskieli:  englanti
Budjetti:  20 miljoonaa dollaria
Tuotto:  51 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Wild Child on Nick Mooren ohjaama komediaelokuva vuodelta 2008. Se kertoo Los Angelesissa kasvaneesta 16-vuotiaasta villistä ja huolettomasta Poppy Mooresta, jonka äiti on kuollut. Eräänä päivänä hänen isänsä saa tarpeekseen tyttärensä tempuista ja toteuttaa uhkauksensa lähettää Poppy englantilaiseen sisäoppilaitokseen. Elokuvan soundtrackilla kuullaan muun muassa Joan Jettin ”Real Wild Child” -kappale.
Elokuvan ensi-ilta oli eri maissa eri aikoihin – yleisömenestys oli Australiassa ja joissain muissakin maissa hyvä, toisissa hiukan huonompi.
Juoni

Elokuva alkaa siitä, kun Poppyn isän uusi naisystävä on muuttamassa heille. Poppy ei halua naisystävän muuttavan heille, joten hän päättää ”auttaa” purkamaan tavaroita kavereidensa kanssa ja lopulta hän hyppää mereen mukanaan isänsä naisystävän vaatteita. Hänen isänsä on uhkaillut jo aiemmin lähettävänsä Poppyn englantilaiseen sisäoppilaitokseen ja Poppyn viimeisin temppu oli hänen isälleen liikaa, joten Poppy lähetetään Englantiin.
Englannissa Poppy on aluksi todella hankala, mutta saa pian uusia ystäviä, jotka yrittävät yhdessä saada hänet erotetuksi. He ajattelevat, että jos Poppy seurustelisi rehtorin pojan kanssa, hänet erotettaisiin varmasti. Suunnitelma lähtee etenemään hyvää tahtia, mutta sitten Poppy ihastuukin Freddieen. Lopulta Poppya ollaan jo erottamassa, mutta hän ei enää haluaisikaan lähteä. Poppy  sai tietää, että hänen oikea äitinsäkin oli käynyt samaa koulua.
Näyttelijät

| 0 | 1 | 2 |
| --- | --- | --- |
|  Emma Roberts  | … |  Poppy Moore   |
|  Alex Pettyfer  | … |  Freddie Kingsley   |
|  Georgia King  | … |  Harriet Bentley   |
|  Kimberley Nixon  | … |  Kate   |
|  Juno Temple  | … |  Drippy   |
|  Linzey Cocker  | … |  Josie   |
|  Sophie Wu  | … |  Kiki   |
|  Natasha Richardson  | … |  rehtori Kingsley   |
|  Shirley Henderson  | … |  emäntä   |
|  Aidan Quinn  | … |  Gerry Moore   |
|  Lexi Ainsworth  | … |  Molly Moore   |
|  Johnny Pacar  | … |  Roddy   |
|  Shelby Young  | … |  Ruby   |
|  Kelsey Sanders  | … |  Skye   |
|  Nick Frost  | … |  kampaaja Christopher   |
|  Daisy Donovan  | … |  neiti Rees-Withers, liikunnanopettaja   |
|  Jason Watkins  | … |  herra Nellist, ranskanopettaja   |
Moniheli

Moniheli ry on keväällä 2010 perustettu ruohonjuuritason monikulttuuri- ja maahanmuuttajajärjestöjen yhteistyöverkosto, jonka kotipaikka on Helsinki. Verkosto pyrkii edesauttamaan yhteistyötä eri järjestöjen kesken kehittääkseen suomalaisen yhteiskunnan monimuotoisuutta ja yhdenvertaisuutta. Moniheli edistää, kehittää ja tukee kaikkien jäsentensä ja jäsenjärjestöjensä fyysistä ja henkistä hyvinvointia sekä taloudellista ja sosiaalista kehitystä. Järjestön tavoitteena onkin avoin, yhtenäinen ja monikulttuurinen suomalainen yhteiskunta, jossa kulttuurillista, kielellistä ja uskonnollista erilaisuutta ymmärretään, arvostetaan ja tuetaan, ja joka toimii reilusti ja oikeudenmukaisesti. Moniheli on puoluepoliittisesti sitoutumaton, mutta kannustaa jäseniään täysivaltaiseen poliittiseen osallistumiseen suomalaisessa yhteiskunnassa.
Monihelin piiriin kuuluu yli 100 monikulttuurista jäsenjärjestöä, jotka edustavat yli toistakymmentä erilaista kulttuurista taustaa ja 3000 ihmistä. Moniheli tarjoaa jäsenilleen koulutusta, ohjausta, työpajoja, seminaareja ja muita tapahtumia sekä rohkaisee näitä poliittiseen ja yhteiskunnalliseen vaikuttamiseen erityisesti maahanmuuttoon ja monikulttuurisuuteen liittyvissä kysymyksissä.
Moniheli on SOSTEn jäsenjärjestö.
Organisaatio syntyi Monikulttuuriyhdistys Familia Clubin kolmivuotisen projektin tuloksena ja itsenäistyi 17. huhtikuuta 2010 omaksi kattojärjestönä toimivaksi yhdistyksekseen.  Toimintaa rahoittavat pääasiassa Raha-automaattiyhdistys ja Helsingin kaupungin kulttuurikeskus.
Monimos

Moniheli toteutti vuonna 2010 yhteistyössä aktiivisten maahanmuuttajien, oikeusministeriön koordinoiman EPACE-hankkeen ja VTT:n sosiaalisen median tutkimusprojekti Somuksen kanssa yhteisöllisen Monimos-verkkopalvelun. Tämä monikulttuurijärjestöille ja kansainvälisesti suuntautuneille ihmisille suunnattu sosiaalinen media edistää osallistumista, verkostoitumista, monimuotoisuutta ja aktiivista kansalaisuutta sekä toimii yhteistyöfoorumina ja tiedotuskanavana. Moniheli vastaa palvelun ylläpidosta.